ඒ පිළිබඳ අවධානය යොමු කරමින් ජනාධිපතිවරයා බලධාරීන්ට උපදෙස්  දී ඇත්තේ දිවයිනේ සියලු පාසල්වල අතරමග නතර කර ඇති සියලු සංවර්ධන වැඩ කඩිනමින් නිම කරන ලෙසටයි.එමෙන්ම අත්‍යාවශ්‍ය පහසුකම් පවා රහිත වෙඩිකච්චිය ග්‍රාමයේ දැන් තිබෙන නිවාස වෙනුවට නව නිවාස ඉදිකර දෙන බව ඔහු ප්‍රකාශ කර තිබෙනවා.ගැමියන් දීර්ඝ කාලයක සිට මුහුණ දුන් වගා ගැටළුවට විසඳුමක් ලෙස ඇල වේලි සහ වැව් කඩිනමින් පිළිසකර කර කන්න දෙකටම වගා ජලය සැපයීමට පියවර ගන්නා ලෙසට දිස්ත්‍රික්කයේ දේශපාලන අධිකාරියට හා නිලධාරීන්ට ජනාධිපතිවරයා උපදෙස් ලබාදුන් බවයි ජනාධිපති මාධ්‍ය අංශය කියාසිටියේ.මැදිරිගිරිය - වටදාගෙය ප්‍රදේශයේ වගාවන්ට මුවන්ගෙන් වන හානිය පිළිබඳවද ජනතාව ජනාධිපතිවරයාට පෙන්වා දෙනු ලැබුවා.ඊට පිළියම් ලෙස මුවන් ජිවත් වන වෙසෙන කැලෑ ප්‍රදේශය කොටුකර දැල් වැටක් ඉදිකිරීමට තිරීණය කෙරුණු අතර ඊට ප්‍රතිපාදන සැලසීමට උතුරු මැද පළාත් ආණ්ඩුකාර මහීපාල හේරත් මහතා එකඟ වුනා.උසස් පෙළ විභාගය අවසන් කරන ළමුන් වෙනුවෙන් වෘත්තීය පුහුණු අවස්ථා උදා කිරීමේ අවශ්‍යතාව ද ජනාධිපති ගෝඨාභය රාජපක්ෂ අවධාරණය කළා.